Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: pontforrások kibocsátási határértékeirõl szóló 4/2011. (I. 14.) VM rendeletben a PM10-re elõírt légszennyezettségi
Paragraph Index: 592

3. A környezet védelmét szolgáló intézkedési irányok A környezetvédelmi követelmények kielégítése érdekében a közlekedésre, az iparra, a szolgáltatási szektorra és a lakosságra vonatkozó intézkedéseket az alábbi programirányok szem elõtt tartásával kell megvalósítani: A közlekedési szektorban: – A közlekedési eredetû szennyezések csökkentését célzó intézkedési program kidolgozása kapcsán figyelemmel kell lenni arra, hogy a városi háttérben és a helyi szinten mérhetõ, az emberi tevékenységnek betudható PM10 források közül a közlekedésbõl származó kibocsátások a legfontosabbak mindamellett, hogy 2009-ben és 2010-ben a lakossági és a szolgáltatási szektor PM10 kibocsátása meghaladta a közlekedését. – Jelenleg a közlekedés kibocsátásai növekvõek. A közúti jármûvek állományának és futásteljesítményének elemzésével megállapítható, hogy bár a személygépkocsi állomány, és ezen belül a dízelüzemû gépkocsik száma is – a gazdasági helyzet változásait követve, változó intenzitással – folyamatosan növekszik, mégis továbbra is összességében mintegy 70%-ban részesednek a tehergépkocsik és az autóbuszok a közúti gépjármûvek részecske kibocsátásából. – Ágazatközi egyeztetések és hatékony ösztönzõrendszerek kialakítása szükséges a következõ területeken: = az egyes jármûvekbõl származó kibocsátások csökkentése, = a közúti gépjármû forgalom csökkentése, különösen a sûrûn lakott városi területeken, = a tömegközlekedés fejlesztése, = a nem motorizált közlekedés feltételeinek javítása, = a vasúti áruszállítás versenyképességének javítása, = a közúti környezetvédelmi ellenõrzések fejlesztése, = a városi forgalom szabályozása és megtervezése, = városi mobilitás tervezés, = ITS alkalmazások bevezetése. – A PM10 csökkentése érdekében szükséges a tehergépjármûvek kibocsátásainak csökkentése és a városi áruszállítás környezeti hatásainak minimalizálása is. – Fontos a közlekedésbõl származó PM10 kibocsátás csökkentésére irányuló közvetlen mûszaki, gazdasági intézkedések bevezetése, fejlesztése; a közlekedés jármûállományának mûszaki, környezetvédelmi fejlesztése az EU korszerû kibocsátási normáinak megfelelõ jármûvek használatának ösztönzésével, a rendszeres környezetvédelmi felülvizsgálat rendszerének fejlesztésével, az üzemanyagok minõségének javításával, a jármûállomány cserélõdését ösztönzõ gazdasági intézkedésekkel, programokkal. – Tovább kell javítani a gépjármûvek környezetvédelmi felülvizsgálati rendszerének hatékonyságát, ami közvetlenülhozzájárula gépjármûvekkörnyezetiállapotánakmegõrzéséhez.Egyúttal biztosítandó,hogy a közúti közlekedési állomány környezeti jellemzõirõl a környezetvédelmi felülvizsgálat adatokat szolgáltasson. – Szükséges a környezetorientált gondolkodás érvényesítése a közlekedés- és területtervezés, területhasználat döntési mechanizmusaiban, a beszerzés területén. – Elengedhetetlen a közlekedési és szállítási igények optimalizálása a területfejlesztés, a településrendezés, az informatika, a logisztika, az ipar- és kereskedelempolitika eszközeivel, gazdasági szabályozókkal, intelligens közlekedési rendszerek létrehozásával, az alágazati határokon átnyúló, átfogó utastájékoztatással. – Fontos a telekommunikációs és közlekedésinformatikai eszközök alkalmazásának támogatása, az oktatás, informatika és kommunikáció szerepének erõsítése, amely napjainkban az egyik legfogékonyabb terület a lakosság számára. – Cél a tömegközlekedés személyközlekedésen belüli részarányának növelése, de legalább a jelenlegi szinten való megõrzése eszközállományának, infrastruktúrájának és szolgáltatási színvonalának fejlesztésével. – Segíteni kell a lakosság, valamint környezetvédelmi szervezetek, fogyasztói szervezetek, a levegõszennyezettségre különösen érzékeny népességcsoportok érdekeit képviselõ szervezetek és az egyéb egészségvédõ testületek munkáját. – Szükséges a közlekedési munkamegosztás befolyásolása a nem motorizált közlekedés és környezetkímélõ közlekedési módok elõtérbe helyezésével, versenyképességük javításával, állami támogatással, valamint a használattal arányos, az externális költségeket figyelembe vevõ gazdasági szabályozásokkal. – A társadalmat rendszeresen tájékoztatni kell a közlekedés környezeti hatásairól, a káros hatások költségeirõl, a meghozott intézkedések hatékonyságáról, amely felhívja a figyelmet az egyén felelõsségére is, erõsítve a napi gyakorlatba beépítendõ környezetvédelmi szempontok és intézkedések támogatottságát. – Támogatni kell a K+F tevékenységeket a közlekedési PM10 kibocsátás csökkentésére. A Nemzeti Energiastratégia szerint a közlekedés olajfüggõségének csökkentését szolgálja az elektromos (közúti és vasúti) és hidrogénhajtás (közúti) szerepének fokozása és a bioüzemanyag felhasználás jelentõs növelése 2030-ra. E cél eléréséhez elengedhetetlen a szükséges infrastruktúra kiépítése a nagyvárosokban és legfontosabb tranzitautópályák (M1, M5) mentén, amelynek eredményeképpen Magyarország felkerülhet az elektromos és hidrogénhajtás európai térképére. A közlekedés energiahatékonyságát növeli a vasúti személy- és áruszállítás szerepének erõsítése. A közösségi közlekedés átállítása lokálisan elõállított, fenntarthatósági kritériumoknak megfelelõ hajtóanyagokra (második generációs technológiák, biometán, hidrogén, illetve elektromosság) szintén hozzájárul a stratégiai célok eléréséhez. Az intézkedési program ennek megfelelõen összhangban van a Nemzeti Energiastratégia téziseivel. Az Új Széchenyi Terv Közlekedésfejlesztési Programjában megfogalmazott közlekedésfejlesztési alprogramok megvalósításához az Intézkedési Programban foglalt feladatok nagymértékben hozzájárulnak. Az ipari szektorban: – Át kell tekinteni a porleválasztási technológiákat, és be kell vezetni a porleválasztó rendszerek ellenõrzési kötelezettségének jogi szabályozását, különös tekintettel a frakcióleválasztási hatásfokra. – Át kell tekinteni a bányászat okozta PM10 kibocsátás csökkentésének lehetõségeit, a szennyezés-kibocsátás meghatározásának módszereit, egységes módszertant kell kidolgozni a számszerûsítésre, majd a bányákat is be kell vonni a kötelezõ adatszolgáltatási rendszerbe. A lakossági (háztartási) szektorban: – Kivételt nem engedõ tilalommal meg kell szüntetni a kerti hulladékok égetését, támogatási rendszert kell kidolgozni a házi komposztálás elterjesztésére. – Versenyképessé kell tenni a távfûtést, a távfûtéssel el nem látott területeken támogatni kell a környezetbarát és energiahatékony fûtési berendezések alkalmazását. – Szigorúan fel kell lépni az illegális égetések ellen. – Jelentõsen javítani kell az épületek energiahatékonyságát a hatályos európai normáknak (lásd pl. az épületek energiahatékonyságárólszóló,2010. május19-i2010/31/EUeurópaiparlamentiéstanácsiirányelv)megfelelõen. A szolgáltatási és a lakossági szektorban: – Csökkenteni kell a 140 kW bemenõ hõteljesítmény alatti tüzelõberendezések kibocsátását. Horizontálisan: – Ki kell dolgozni az országhatáron átterjedõ légszennyezés meghatározására alkalmas módszertant, és meg kell határozni a külföldrõl érkezõ terhelés nagyságrendjét. – Jelentõsen fokozni kell a felvilágosító munkát, a tudatformáló tevékenységeket. – Javítani kell a szabályok és elõírások betartatását, szigorítani kell az ellenõrzéseket. – Át kell tekinteni a szmogrendelet szabályozását. Az intézkedési irányokba illeszkedõ közlekedésfejlesztést, a közlekedés területén közvetlenül a PM10 csökkentését szolgáló, az ipar, a szolgáltatási és a lakossági szektor kibocsátásának csökkentésére alkalmazandó intézkedések megvalósítását az Intézkedési Program szolgálja. II. Intézkedési Program A. KÖZLEKEDÉS

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes